 NA ERIC MATARA MADUKA makubwa Nakuru yamefurika huku wakazi katika eneo hilo waking’ang’ana kununua bidhaa za kutumia siku ya Krismasi. Baadhi ya maeneo ya kuegesha magari pia yalikuwa yamejaa. Uchunguzi uliofanywa na Taifa Leo Dijitali ulibaini kuwa bei za bidhaa katika maduka mengi zimepunguzwa ili kuvutia wateja wengi zaidi. Maduka makubwa kama vile Naivas, Woolmart, Cleanshelf na Gilanis sasa yanatoa ofa za chini ili kuvutia wateja. Baadhi ya bidhaa ambazo kwa sasa zinauzwa bei ya chini ni mafuta ya kupikia, sukari, unga wa ugali, unga wa ngano, maziwa miongoni mwa zingine zinazotafutwa sana-msimu huu wa sikukuu. Kwa mfano, katika duka kuu la Naivas, pakiti ya mililita 500 ya maziwa ya Brookside ambayo imekuwa ikiuzwa Sh 61 sasa inauzwa Sh 55. Unga wa ugali kilo mbili Naivas inauzwa kati ya Sh135 na Sh180 kulingana na chapa. Ofa hizo zinalenga kuwapunguzia mzigo wananchi. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  